Інтэрнацыянал Пірацкіх Партый

Інтэрнацыянал Пірацкіх Партый (ІПП) — палітычны інтэрнацыянал руху Пірацкіх партый. Фармальна быў заснаваны ў 2010 годзе на канферэнцыі ІПП у Бруселі (Бельгія).

Статут ІПП апісвае мэты наступным чынам:
дапамагаць разгортваць рух, падтрымліваць і прасоўваць, а таксама забяспечваць камунікацыі і кааперацыю паміж пірацкімі партыямі па ўсяму свету.

ІПП такасама мае мэты павышаць дасведчанасць грамадства, распаўсюджваць і аб'ядноўваць пірацкі рух праз каардынацыю, абмен інфармацыяй і падтрымку ў заснаванні новых партый піратаў.

Інтэрнацыянал імкнецца рэфарміраваць законы аб капірайце і патэнтах. Павестка ІПП таксама ўключае падтрымку права прыватнасці, як у інтэрнэце, так і ў фізічным жыцці, а таксама празрыстасць кіравання дзяржавай.

 Гісторыя 
Першая Партыя Піратаў была заснавана ў Швецыі 1 студзеня 2006 года Рыкардам Фальквінге. Астатнія партыі і групы былі сфарміраваныя ў Аўстрыі, Даніі, Фінляндыі, Германіі, Ірландыі, Галандыі, Польшы, Іспаніі. У 2007 годзе прадстаўнікі гэтых партый сустрэліся ў Вене (Аўстрыя), каб сфарміраваць альянс і выпрацаваць планы на выбары ў Еўрапейскі Парламент у 2009 годзе. Далейшыя канферэнцыі былі праведзены ў Берліне і Упсале (Швецыя) у 2008 годзе. Падчас апошняй была прынята "Упсальская дэкларацыя" як базавая платформа пад выбары.

У верасні 2008 года, Андрэй Нортан (Злучаныя Штаты Амерыкі) быў назначаны як калектыўны каардынатар ІПП. У жніўні 2009 года ён пакінуў гэту пасаду і перадаў функцыі каардынатара ядру каманды пад кіраўніцтвам Патрыка Мечлера і Саміра Алліуі (англ. Patrick Mächler, Samir Allioui).

У 2009 годзе шведская Партыя Піратаў перамагла з 7.1% галасоў падчас шведскай палітычнай кампаніі ў Еўрапейскі Парламент (ЕП). Піраты занялі 2 з 20 шведскіх месцаў у ЕП. Гэта адбылося дзякуючы вялікай хвалі новых членаў партыі, якія прыйшлі ў партыю падтрымаць трох заснавальнікаў Пірацкай Бухты годам раней.

18 красавіка 2010 года Інтэрнацыянал Партый Піратаў быў фармальна заснаваны ў Бруселі падчас канферэнцыі ІПП, якая адбывалася 16-18 красавіка.

17 студзеня 2011 актывіст Туніскай Партыі Піратаў Слім Амамоў (Slim Amamou) быў назначаны сакратаром Міністэрства Моладзі і Спорту у Туніскім урадзе. 25 мая 2011 года ён пакінуў гэту пасаду, таму што былі запланаваны першыя дэмакратычныя выбары і яго місія была выканана.

У верасні 2011 у Берліне на выбарах Партыя Піратаў перамагла з 8.9% галосоў. Гэта быў першы поспех у заняцці месцаў у дзяржаўным парламенце ў свеце. У 2012 годзе нямецкія піраты таксама павысілі сваю прысутнасць у некалькіх Германскіх зямельных парламентах (Паўночны Рэйн, Вестфалія, Саар, Шлэзгів-Гольштэйн), звычайна беручы каля 8% галасоў.

 Упсальская Дэкларацыя 
У 2009 годзе на канферэнцыя ІПП ва Упсале (Швецыя), еўрапейскія пірацкія партыі дамовіліся пра дэкларацыю з агульнымі пірацкімі мэтамі для выбараў у ЕП, якія павінны былі адбыцца. Цэнтральныя палажэнні дэкларацыі:

рэформа капірайта, вызваленне некамерцыйнай актыўнасці ад капірайт-рэгулявання; памяншэнне працягласці капірайт аховы, забарона DRM тэхналогій, супрацьдзеянне падатку на тэхнічнае абсталяванне і кантэнт;
рэформа закона аб патэнтах: асабліва патэнты на жыццё (уключаючы патэнты на насенні і гены) і праграмнае забеспячэнне не павінны быць дазволены;
умацаванне грамадзянскіх правоў, празрыстасці ўрада, неадкладнага і справядлівага суда, свабоды слова і выказванняў; пашырэнне права ананімнасці ў камунікацыях.

 Пражская Дэкларацыя 
У 2012 годзе адбылася канференцыя ІПП у Празе (Чэхія). Еўрапейскія пірацкія партыі дамовіліся ўдзельнічаць у выбарах у Еўрапейскі Парламент у 2014 годзе з агульнай праграмай і заснаванай Еўрапейскай Пірацкай Партыяй. ДэкларацыяThe Prague Declaration была вынікам канферэнцый у Пастдаме і Барселоне, каб распрацаваць структуру арганізацыі і прыйсці да агульнага статута.

 Структура 
ІПП кіруецца праўленнем, лідарства трымаюць два сустаршыні.Pirate Parties International Statutes, Article XIII. За палітыку, кіраванне, прыняццё новых членаў адказвае Генеральная Асамблея, якая збіраецца як мінімум раз на год.Pirate Parties International Statutes, Articles IX - XI.

+ Праўленне ІПП па датах Дата выбараў Сустаршыні Кіруючы Фінансавы дырэктар Праўленне Красавік 18, 2010 Grégory Engels, Jerry Weyer Joachim Mönch Nicolas Sahlqvist Aleksandar Blagojevic, Jakub Michálek, Bogomil Shopov Сакавік 13, 2011 Samir Allioui, Marcel Kolaja Lola Voronina Patrick Mächler Finlay Archibald, Paul Da Silva, Thomas Gaul Красавік 15, 2012 Grégory Engels, Lola Voronina Travis McCrea Ed Geraghty Nuno Cardoso, Jelena Jovanovic, Denis Simonet Красавік 21, 2013 Grégory Engels, Vojtěch Pikal Thomas Gaul Marc Tholl Nuno Cardoso, Azat Gabrakhmanov, Denis Simonet 

 Канферэнцыі ІПП 
+ Міжнародныя сустрэчы Пірацкіх Партый  Назва Дата Месца Хто прымае гасцейМіжнародная Канферэнцыя  20078-10/6/2007Вена, АўстрыяМіжнародная канферэнцыя 1/200826-27/1/2008Берлін, ГерманіяМіжнародная канферэнцыя 2/200827-29/6/2008Упсала, ШвецыяКанферэнцыя ІПП 2010 (Устаноўчая)16-18/4/2010Брусель, БельгіяПартыя піратаў БельгііКанферэнцыя ІПП 201112-13/3/2011Friedrichshafen, GermanyПартыя Піратаў ГерманііКанферэнцыя ІПП 201214-15/4/2012Прага, ЧэхіяПартыя піратаў ЧэхііЛетняя Канферэнцыя Піратаў 9-10/6/2012Аргау, Швейцарыя Партыя піратаў АргауКанферэнцыя ІПП 201320-21/4/2013Казань, РасіяПартыя Піратаў Расіі

 Пірацкі рух па ўсяму свету 
Глядзіце Спіс Партый Піратаў па ўсяму свету.

 Спасылкі 
Афіцыйны сайт ІПП
Пірацкі рух у Беларусі

 Крыніцы 

Катэгорыя:Міжнародныя недзяржаўныя арганізацыі
Катэгорыя:Палітычныя інтэрнацыяналы
Катэгорыя:Партыі піратаў